Den Vest-Sjællandske Avis, 1836-09-17
Nyeste Post-Efterretninger. Den 3die September aflagte de behmiske Stænder deres Hylding til Deres Keiserlige Majestæter i den høitideligt prydede gammelgothiske Hyldingssal. i Slottet i Prag. Fyrste August v. Lobkowitz holdt i den Anledning, efter Opfordring af Hs. Majestæt, en Tale i det behmiske Sprog til Forsamlingen, hvorpaa Hs. Majestæt tiltalte dem selv i det tydske Sprog. Da denne var sluttet blev Hyldingen aflagt. Den 5te fandt en stor Parade Sted; men det store Diner blev afsagt fordi Keiserinden, Erkehertuginde Sophie og Erkehertug Ludvig vare upasselige. Dog lod Keiserinden tilligemed Keiseren sig see om Aftenen paa Theatret til Folkets store Beroeligelse og Glæde; et Stykke blev opført i det behmiske Sprog. Et eenstemmigt Vivaraab gienlød gientagne Gange, da Deres Majestæter traadte indi Logen. Theatret var meget smuk oplyst. - Mid under disse Høitideligheder og disse Glæder indtræffer den bekymrende Omstændighed, at Cholera udbreder sig i Staden i en ikke ubetydelig Grad, og sætter de Fremmede i Skræk. Den 5te September døde Ærkebiskoppen af Olmütz, Greve Chotek, en Broder til Overburggreven. Hans pludselige Død vil selv foraarsage nogen Forandrig i Kronningshøitidelighederne; thi Forlehningen af Ærkebispedømmet i Ollmütz var fastsat til den 8de og kan nu ikke finde Sted, ogsaa ville udentvivl alle Feste i Overburggrevens Palads blive afsagt. Nye Efterretninger fra Prag af 8de September indeholde at Kronningen fandt Sted den 7de med megen Høitidelighed og til Undersaatternes store Glæde. - Kongen af Neapel har den 30te August indskibet sig paa Dampskibet Ferdinand, af den Neapolitanske Marine, for at begive sig til Neapel. Han har ladet opstille 15,000 Mand paa Grændsen af Kirkestaten for at spærre mod Cholera, som er udbrudt i Antona. Paven har ladet Staden omringe med Tropper og stoler ikke videre paa Helgenbillederne; han har dispenseret fra Fastedagen, da Fastespiserne befordre Sygdommen, alle mindre italienske Stater have ogsaa opstillet Kordons; de som ville bryde Kordonerne trues med Livsstraf. Den franske Moniteur af 7de September indeholder Fortegnelsen paa de nye Ministre, som næsten alle høre til det doktrinaire Partie. Greve Mole Pair af Frankerige er udnævnt til Præsident i Kon seilet og Minster for de udenlandske Anliggender; Hr. Persil, Medlem af de Deputeredes Kammer, tilSeglbevarer og Justits- og Kultusminister; Viceadmiral Rosammel, Medlem af de Deputeredes Kammer, til Marineminister; Hr. v. Gasparin, Pair af Frankerige, til Jndenlandskminister; Hr. Guizot, Medlem af de Deputeredes Kammer, til Minister for den offentlige Underviisning og Hr. Duchatel, Medlem af de Deputeredes Kammer, til Finantsminister. Krigs- og Handelsministerierne ere endnu ikke besatte, men Marskal Maison og Hr. Passyhave taget deres Afsked, og Viceadmiral Rosamel bestyrer provisorisk det første og Duchatel det andet. Hr. v. Montallivet er paa nye bleven General-Jntendant for Civillisterne, fra hvilken Post Baron Fain er aftraadt. Greve Argout bliver Gouverneur for Banken. - De offentlige Blade have meget trault med at omtale Opdagelsen af et nyt Komplot. Omtrent 40 Personer ere arresterede, hvoraf nogle vel ere blevne strax løsladte; men andre bragte i Fængslet la Force.